Diari Oficial de la Generalitat Valenciana


Sumari del DOGV 9526, del 03-02-2023 (2023/814)

ACORD de 25 de gener de 2023, del Consell de la Sindicatura de Comptes de la Comunitat Valenciana, pel qual s'aprova l'ampliació del termini de resolució de les convocatòries derivades de l'oferta pública d'ocupació de la Sindicatura de Comptes de 2022.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9526

Data del DOGV
:   03-02-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/814


Data del document
:   25-01-2023

Organisme emissor
:   Sindicatura de Comptes

Tipus de document
:   Acord

Anàlisi jurídica

 Descriptors 

:   * concurs administratiu

ACORD de 25 de gener de 2023, del Consell de la Sindicatura de Comptes de la Comunitat Valenciana, pel qual s'aprova l'ampliació del termini de resolució de les convocatòries derivades de l'oferta pública d'ocupació de la Sindicatura de Comptes de 2022. [2023/814]  
Vista l'oferta pública d'ocupació de 2022, aprovada pel Consell de la Sindicatura de Comptes en data 17 de maig de 2022 (DOGV 9347 i BOCV 252, els dos de data 25.05.2022), s'han de tindre en compte els següents  
  
Fets  
I. En execució d'aquesta oferta, s'han publicat durant l'any 2022 les nou convocatòries de proves selectives previstes en aquella, sis de les quals es van anunciar en data 23 de juny de 2022 (DOGV 9368 i BOCV 260), una en 28 de juny de 2022 (DOGV 9370 i BOCV 261) i dues en data 2 de desembre de 2022 (DOGV 9483 i BOCV 296).  
II. En les convocatòries esmentades es preveu que les proves corresponents no podran iniciar-se abans que transcórreguen cinc mesos des de l'última publicació d'aquelles.  
III. D'altra banda, el desenvolupament conjunt dels referits procediments selectius exigeix que s'escalone en el temps la realització de les diferents proves, perquè els mitjans personals i materials de l'àrea economicoadministrativa posats al seu servei puguen dur a terme la seua activitat adequadament.  
IV. D'acord amb el que s'assenyala en els dos punts anteriors, es preveu que sis convocatòries comencen a executar-se durant els set primers mesos de 2023, i les tres restants al llarg de l'últim quadrimestre.  
  
  
Fonaments de dret  
Primer. L'article 61, paràgraf segon, de l'Estatut de Personal de les Corts Valencianes disposa que «les convocatòries de l'oferta pública d'ocupació es publicaran durant l'any en què l'oferta siga aprovada i es resoldran abans d'acabar l'any següent».  
Segon. Atés que, segons el que es preveu en les bases, no es pot iniciar el desenvolupament dels concursos oposició corresponents abans que transcórreguen cinc mesos des de l'última publicació de la convocatòria, i tenint en compte la necessitat de distribuir temporalment el desenvolupament de les proves selectives al llarg de 2023, hi ha la possibilitat que algunes convocatòries no puguen completar la seua execució abans del 31 de desembre de 2023.  
Es donen, per tant, unes circumstàncies que aconsellen ampliar durant sis mesos l'esmentat termini legal, de manera que es prolongue fins al 30 de juny de 2024, en compliment de les disposicions de l'article 32.1 de la Llei 39/2015, d'1 d'octubre, del procediment administratiu comú de les administracions públiques.  
En virtut d'això, i vista la proposta de la Secretaria General, el Consell de la Sindicatura de Comptes, en exercici de les funcions que li atribueix l'article 19.c de la Llei de Sindicatura de Comptes, acorda:  
  
Primer  
Aprovar l'ampliació del termini establit per a resoldre les convocatòries que formen part de l'oferta pública d'ocupació de la Sindicatura de Comptes de 2022, fins al 30 de juny de 2024.  
  
Segon  
Publicar aquest acord en el DOGV i en el BOCV, així com en la pàgina web de la Sindicatura de Comptes.  
  
Tercer  
Aquest acord podrà ser impugnat per les persones interessades per mitjà de la interposició del recurs contenciós administratiu en el termini de dos mesos comptadors des de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana. No obstant això, podrà interposar-se potestativament recurs de reposició davant el mateix òrgan que ha dictat aquest acord, en el termini d'un mes comptador des de l'endemà de la seua notificació, o qualsevol altre recurs que s'estime procedent. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 25 de gener de 2023.- El síndic major: Vicent Cucarella Tormo.